pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-5 มาตรการ ช่วยเหลือลูกหนี้ กยศ. ลดเบี้ยปรับ-เพิ่มค่าครองชีพ
วันศุกร์ที่ 30 สิงหาคม 2562
5 มาตรการ ช่วยเหลือลูกหนี้ กยศ. ลดเบี้ยปรับ-เพิ่มค่าครองชีพ
..
ข่าวดีสําหรับน้อง ๆ ที่กู้ยืมเงินกับกองทุนเงินให้กู้ยืมเพื่อการศึกษา (กยศ.) ล่าสุด กยศ. ออกมาตรการลดเบี้ยปรับร้อยละ 75-80 /พักหนี้ 1 ปี/เพิ่มค่าครองชีพรายเดือนให้กับผู้กู้ยืมทุกระดับอีกเดือนละ 600 บาท
ผู้กู้สามารถลงทะเบียนขอรับสิทธิตามเงื่อนไขที่กองทุนกําหนดได้ตั้งแต่ 1 ก.ย. 62 - 29 ก.พ. 63
เพิ่มเติมคลิกhttps://www.studentloan.or.th/th/news/1567054702
รัฐบาลไทย-ข่าวทำเนียบรัฐบาล-กระทรวงอุตสาหกรรม นำคณะสื่อมวลชนเยี่ยมชมและรับฟังบรรยายสรุปการดำเนินงานของบริษัท สยามโคชิ จำกัด
วันพุธที่ 14 มิถุนายน 2560
กระทรวงอุตสาหกรรม นําคณะสื่อมวลชนเยี่ยมชมและรับฟังบรรยายสรุปการดําเนินงานของบริษัท สยามโคชิ จํากัด
กระทรวงอุตสาหกรรม นําคณะสื่อมวลชนเยี่ยมชมและรับฟังบรรยายสรุปการดําเนินงานของบริษัท สยามโคชิ จํากัด
จ.ชลบุรี : วันนี้ 14 มิถุนายน 2560 นางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วยนายพสุ โลหารชุน อธิบดีกรมส่งเสริมอุตสาหกรรม นําคณะสื่อมวลชนเยี่ยมชมและรับฟังบรรยายสรุปการดําเนินงานของบริษัท สยามโคชิ จํากัด อ.ศรีราชา จ.ชลบุรี ซึ่งเป็นผู้ประกอบการ SMEs กลึงโลหะทุกชนิด ที่ยื่นขอเงินสนับสนุนจากกองทุนพัฒนาเอสเอ็มอีตามแนวประชารัฐเป็นจํานวน 10 ล้านบาท โดยมีเป้าหมายผลิตชิ้นส่วนยานยนต์ที่ได้รับการยอมรับในกลุ่มลูกค้าภายใต้แบรนด์ของตนเอง ซึ่งมีแผนงานและโครงการขยายกําลังการผลิตและลดปัญหาการผลิตจากการขาดแคลนแรงงาน ด้วยการนําเข้าเครื่องจักรอัตโนมัติมาใช้ในกระบวนการผลิตและใช้ในการพัฒนาประสิทธิภาพบุคลากรในระดับช่างเทคนิคและวิศวกร
รัฐบาลไทย-ข่าวทำเนียบรัฐบาล-อพวช. เปิดค่าย “เปิดโลกการเรียนรู้วิทยาศาสตร์ สานใจไทยสู่ใจใต้ รุ่น 36”
วันอังคารที่ 29 ตุลาคม 2562
อพวช. เปิดค่าย “เปิดโลกการเรียนรู้วิทยาศาสตร์ สานใจไทยสู่ใจใต้ รุ่น 36”
อพวช. เปิดค่าย “เปิดโลกการเรียนรู้วิทยาศาสตร์ สานใจไทยสู่ใจใต้ รุ่น 36”
(28 ตุลาคม 2562)ดร.กรรณิการ์ เฉิน รองผู้อํานวยการองค์การพิพิธภัณฑ์วิทยาศาสตร์แห่งชาติ เป็นประธานกล่าวเปิดค่าย “เปิดโลกการเรียนรู้วิทยาศาสตร์ สานใจไทยสู่ใจใต้ รุ่น 36” ซึ่งเป็นหนึ่งในกิจกรรมจากโครงการ “สานใจไทยสู่ใจใต้” เพื่อส่งเสริมให้เยาวชนได้ประสบการณ์การเรียนรู้และเกิดแรงบันดาลใจด้านวิทยาศาสตร์ ผ่านการทํากิจกรรมภายในพิพิธภัณฑ์ ทั้ง 4 แห่งของ อพวช. คือ พิพิธภัณฑ์วิทยาศาสตร์ พิพิธภัณฑ์ธรรมชาติวิทยา พิพิธภัณฑ์เทคโนโลยีสารสนเทศ และพิพิธภัรฑ์พระรามเก้า (ซึ่งเปิดให้เข้าชมเฉพาะกิจ) พร้อมกันนี้ยังได้รับเกียรติจาก พลตํารวจโท อมรรักษ์ หุวนันท์ คณะกรรมการดําเนินการโครงการสานใจไทยสู่ใจใต้ มูลนิธิรัฐบุรุษ พลเอกเปรม ติณสูลานนท์ ดร.ชนินทร วรรณวิจิตร รองผู้อํานวยการองค์การพิพิธภัณฑ์วิทยาศาสตร์แห่งชาติ คุณจิตรําไพ พงศ์กัญจนานุกูร ผู้แทนกลุ่มบริษัท ทูร วิชั่นส์ เคเบิ้ล จํากัด (มหาชน) และคุณนพธนินทร์ พุฒิพรวรานนท์ ผู้จัดการมูลนิธิพิทักษ์อุทยานแห่งชาติเขาใหญ่ ร่วมให้การต้อนรับเยาวชน จํานวน 320 คน ณ อพวช. ต.คลองห้า อ.คลองหลวง จ.ปทุมธานี
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รัฐบาลส่งเสริมการศึกษา E to E เปลี่ยนโรงงานเป็นโรงเรียน เปิดพื้นที่ให้เด็กฝึกงานจากประสบการณ์จริง
วันเสาร์ที่ 20 พฤษภาคม 2560
รัฐบาลส่งเสริมการศึกษา E to E เปลี่ยนโรงงานเป็นโรงเรียน เปิดพื้นที่ให้เด็กฝึกงานจากประสบการณ์จริง
รัฐบาลส่งเสริมการศึกษา E to E เปลี่ยนโรงงานเป็นโรงเรียน เปิดพื้นที่ให้เด็กฝึกงานจากประสบการณ์จริง พร้อมพัฒนาครูผู้ช่วยที่ไม่มีวุฒิทางครูให้มีมาตรฐาน แก้ไขปัญหาขาดแคลนครูในสาขาที่สําคัญ
วันนี้ (20 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่ารัฐบาลส่งเสริมการศึกษาเพื่อการมีงานทํา (Education to Employment : E to E) ให้แก่เด็กนักเรียนไทยโดยเริ่มนําร่องกับนักเรียนอาชีวะตั้งแต่ช่วงปิดภาคเรียนที่ผ่านมา เพื่อฝึกทักษะการปฏิบัติจริงที่ไม่มีสอนในห้องเรียน รวมกว่า 2,500 หลักสูตร เช่น ซ่อมรถจักรยานยนต์บิ๊กไบค์ เครื่องยนต์สปีดโบ้ท ช่างตรวจรอยร้าวอากาศยานโดยวิธีพิเศษ บัญชีสําหรับงานก่อสร้าง งานภาษี งานควบคุมคลังสินค้า การทําอาหารนานาชาติ มัคคุเทศก์ ติดตั้ง CCTV เป็นต้น
“โครงการดังกล่าวมีแนวคิด คือ การเปลี่ยนโรงงานเป็นโรงเรียน โดยให้เอกชนเป็นผู้นําและรัฐดูแลสนับสนุนตามแนวทางประชารัฐ มีบริษัทกว่า 1,500 แห่งให้ความสนใจเข้ามาร่วมจัดหลักสูตรให้แก่นักเรียนอาชีวะทั่วประเทศเป็นเวลา 2 เดือน มีนักเรียนสมัครเรียนถึง 82,000 คน เมื่อเรียนจบแล้วนําความรู้ไปประกอบอาชีพได้ และยังสามารถนําชั่วโมงเรียนหรือฝึกงานไปนับเป็นหน่วยกิตเพิ่มเติม รวมทั้งได้รับใบรับรองจาก สํานักงานคณะกรรมการการอาชีวศึกษา ( สอศ.) อีกด้วย ทั้งนี้ ศธ.จะขยายผลไปยังนักเรียนชั้น ม.3 เพื่อให้ทดลองฝึกงานจริงในสายอาชีพที่สนใจเป็นเวลา 2 สัปดาห์ในช่วงปิดภาคเรียนหน้า โดยให้สถาบันอาชีวะในพื้นที่ประสานกับทางจังหวัดจัดโครงการให้นักเรียนกลุ่มนี้ ซึ่งตรงกับนโยบายของนายกรัฐมนตรีที่ต้องการให้นักเรียนนักศึกษาเรียนรู้อย่างมีเป้าหมาย”
นอกจากนี้ จากการเปิดโอกาสให้ผู้ที่ไม่มีวุฒิทางครูสามารถสมัครสอบครูผู้ช่วย เพื่อแก้ไขปัญหาการขาดแคลนครูในสาขาที่สําคัญ เช่น วิทยาศาสตร์ คณิตศาสตร์ ภาษาอังกฤษ และทดแทนอัตราครูที่จะเกษียณอายุราชการในอีก 10 ปีข้างหน้ากว่า 2.7 แสนคน จากจํานวนครู สพฐ.ทั้งหมดกว่า 4 แสนคนนั้น ปรากฏว่ามีผู้ให้ความสนใจสมัครสอบและผ่านการคัดเลือกถึง 503 คน ซึ่งมีทั้งผู้ที่จบการศึกษาจากต่างประเทศ และประกอบอาชีพแล้ว เช่น วิศวกร ทันตแพทย์ ตํารวจ ฯลฯ แต่มีความตั้งใจอยากเป็นครู โดยหลายคนสามารถทําคะแนนสอบได้เป็นอันดับต้น ๆ ของผู้เข้าสอบทั้งหมดด้วย
ทั้งนี้ ครูผู้ช่วยที่ไม่มีวุฒิทางครูกลุ่มดังกล่าวถือเป็นเลือดใหม่ของ ศธ. โดยทาง สพฐ.จะรับผิดชอบค่าใช้จ่ายให้ทุกคนได้ศึกษาหลักสูตรประกาศนียบัตรบัณฑิตวิชาชีพครูเป็นเวลา 2 ปี และเมื่อจบการศึกษาแล้วสามารถบรรจุเป็นข้าราชการครูได้ โดยครูผู้สอนคณิตศาสตร์และวิทยาศาสตร์นั้น จะได้รับการพัฒนาอย่างเข้มข้นจากสถาบันส่งเสริมการสอนวิทยาศาสตร์และเทคโนโลยี (สสวท.) ส่วนครูผู้สอนภาษาอังกฤษจะได้เข้ารับการอบรม เป็นเวลา 3 สัปดาห์ ณ ศูนย์อบรมระดับภูมิภาค จํานวน 18 แห่ง ที่โรงเรียนของตนตั้งอยู่ เช่นเดียวกับครูภาษาอังกฤษที่ ศธ.กําลังพัฒนาอย่างเข้มข้นในเวลานี้ด้วย เพื่อสร้างมาตรฐานให้เป็นที่ยอมรับจากสังคม
“ท่านนายกฯ ฝากให้กําลังใจบุคลากรของ ศธ. โดยเฉพาะครูผู้สอนให้มีกําลังกายและสติปัญญาปฏิบัติหน้าที่อย่างทุ่มเทเต็มที่ เพื่อพัฒนาเด็กและเยาวชนไทยให้เติบโตอย่างมีคุณภาพและเป็นกําลังสําคัญของประเทศชาติในอนาคต
---------------------------------------
รัฐบาลไทย-ข่าวทำเนียบรัฐบาล-3 ปรับ รับมือโควิด-19
วันพุธที่ 13 พฤษภาคม 2563
3 ปรับ รับมือโควิด-19
ปรับใจ ปรับตัว ปรับครอบครัว
-ปรับใจ : โควิด-19 เรารับมือได้
-ปรับตัว : วางแผนชีวิตพิชิตโควิด-19
-ปรัวครอบครัว : จัดบ้านต้านโควิด-19
รัฐบาลไทย-ข่าวทำเนียบรัฐบาล-ก.แรงงาน ร่วมเอกชน เสริมทักษะ เสิร์ฟเมนูสู้โควิด-19 [กระทรวงแรงงาน]
วันอังคารที่ 14 เมษายน 2563
ก.แรงงาน ร่วมเอกชน เสริมทักษะ เสิร์ฟเมนูสู้โควิด-19 [กระทรวงแรงงาน]
ก.แรงงาน โดยกรมพัฒนาฝีมือแรงงาน ร่วมกับภาคเอกชนผู้ผลิตและจําหน่ายกะทิกล่อง เตรียมจัดโครงการ “กะทิอร่อยดีสร้างอาชีพ” ภายใต้แบรนด์ อร่อยดี กะทิ 100% ส่งเสริมการฝึกทักษะอาชีพ หลังสถานการณ์การแพร่ระบาดเชื้อไวรัสโควิด-19 คลี่คลาย
ก.แรงงาน โดยกรมพัฒนาฝีมือแรงงาน ร่วมกับภาคเอกชนผู้ผลิตและจําหน่ายกะทิกล่อง เตรียมจัดโครงการ “กะทิอร่อยดีสร้างอาชีพ” ภายใต้แบรนด์ อร่อยดี กะทิ 100% ส่งเสริมการฝึกทักษะอาชีพ หลังสถานการณ์การแพร่ระบาดเชื้อไวรัสโควิด-19 คลี่คลาย
เมื่อวันที่ 10 เมษายน 2563 นายธวัช เบญจาทิกุล อธิบดีกรมพัฒนาฝีมือแรงงาน (กพร.) ร่วมประชุมกับผู้แทนจากบริษัท ไทย อกริ ฟู้ดส์ จํากัด (มหาชน) ซึ่งเป็นผู้ผลิตและจําหน่ายกะทิ ภายใต้แบรนด์ “อร่อยดี” โดยมีข้าราชการและเจ้าหน้าที่ที่เกี่ยวข้อง ร่วมหารือกําหนดกรอบความร่วมมือการฝึกทักษะอาชีพให้แก่แรงงานที่ได้รับผลกระทบจากการแพร่ระบาดของเชื้อไวรัสโควิด-19 และประชาชนทั่วไปที่สนใจเข้าฝึกอบรม ได้ร่วมกันพิจารณาในหลายประเด็น อาทิ การคัดเลือกกลุ่มเป้าหมาย แนวทางการฝึกอบรม งบประมาณ สถานที่ฝึก ตลอดจนหลักสูตรการฝึก นอกจากนี้ยังเตรียมความพร้อมการฝึกผ่านระบบออนไลน์อีกด้วย
นายธวัช กล่าวว่า การฝึกทักษะอาชีพในโครงการดังกล่าว คาดว่าจะดําเนินการได้หลังจากสถานการณ์การแพร่ระบาดของเชื้อไวรัสโควิด-19 คลี่คลายลงแล้ว ดังนั้น ในช่วงนี้ จึงเป็นการเตรียมความพร้อมตั้งแต่คัดเลือกผู้เข้าฝึกอบรม จังหวัดที่จะดําเนินการฝึก การบูรณาการด้านงบประมาณ ร่างกําหนดวัน เวลา สถานที่ที่จะดําเนินการฝึก ซึ่งคาดว่าจะเริ่มฝึก ณ วิทยาลัยการแรงงานเป็นรุ่นแรก และขยายผลไปยังสถาบันพัฒนาฝีมือแรงงาน 3 ชลบุรี(สพร.3 ชลบุรี) เป็นรุ่นที่ 2 และ สพร.5 นครราชสีมา เป็นรุ่นที่ 3 เป็นต้น ทั้งนี้ ขึ้นอยู่กับความพร้อมของแต่ละหน่วยฝึก
อธิบดี กพร. กล่าวต่ออีกว่า หน่วยงานของกพร. ที่มีสถานที่พร้อมดําเนินการฝึกด้านการประกอบอาหาร มีกระจายอยู่ทั่วประเทศ ได้แก่ ชลบุรี นครราชสีมา ขอนแก่น อุบลราชธานี นครสวรรค์ พิษณุโลก สุราษฎร์ธานี กรุงเทพมหานคร อุดรธานี เชียงใหม่ ภูเก็ต นครศรีธรรมราช ปัตตานี ยะลา กาฬสินธุ์ กําแพงเพชร ชุมพร กระบี่ พังงา และเชียงราย (สถาบันพัฒนาฝีมือแรงงานนานาชาติ) ตั้งเป้าหมายดําเนินการภายใต้ความร่วมมือนี้ จํานวน 20 รุ่น ๆ ละ 20 คน รวม 400 คน เมนูอาหารประกอบด้วยอาหารคาวและอาหารหวาน ที่มีกะทิเป็นส่วนผสมในการประกอบอาหาร เช่น หมูสะเต๊ะ วุ้นกะทิ ข้าวเหนียวหน้านวล ข้าวเหนียวมูนหน้าต่างๆ รวมถึงเมนูอาหารยอดนิยมในแต่ละภูมิภาค โดยแต่ละจังหวัดจะคัดเลือกเมนูอาหารตามความต้องการของแต่ละพื้นที่ เพื่อเพิ่มความหลากหลายและตรงใจผู้บริโภค ฝึกจบแล้วสามารถนําไปประกอบเป็นอาชีพเสริม เพิ่มรายได้ให้กับครอบครัว
ผู้สนใจสามารถสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือ
กองสื่อสารองค์กร กรมพัฒนาฝีมือแรงงาน 0 2245 4035 ย้ํา! ฝึกฟรี ไม่มีค่าใช้จ่าย เริ่มฝึกหลังสถานการณ์การแพร่ระบาดเชื้อไวรัสคลี่คลาย
รัฐบาลไทย-ข่าวทำเนียบรัฐบาล-รมต.นร.ออมสินฯ รับมอบเงินช่วยเหลือผู้ประสบอุทกภัยภาคใต้  จำนวน 1,250,000 บาท
วันพุธที่ 8 มีนาคม 2560
รมต.นร.ออมสินฯ รับมอบเงินช่วยเหลือผู้ประสบอุทกภัยภาคใต้  จํานวน 1,250,000 บาท
นายออมสิน  ชีวะพฤกษ์  รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากผู้แทนหน่วยงานภาครัฐและเอกชน จํานวน 1,250,000 บาท
วันนี้ (8 มี.ค. 60) เวลา 11.00 น. ณ ศูนย์รับบริจาคเพื่อช่วยเหลือผู้ประสบอุทกภัยภาคใต้ สํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากผู้แทนหน่วยงานภาครัฐและเอกชน จํานวน 1,250,000 บาท (หนึ่งล้านสองแสนห้าหมื่นบาทถ้วน)
ดังนี้
1. นายดนัย จันทร์เจ้าฉาย กรรมการผู้ทรงคุณวุฒิศูนย์คุณธรรม พร้อมด้วย นายทองพันธุ์ (มาร์โก้) มะลิวงศ์ นายกสมาคมไทยออสเตรเลียนแห่งประเทศออสเตรเลีย และ ม.ร.ว.ชฎาทิพย์ ชยางกูร เลขานุการมูลนิธิธรรมดี บริจาคเงินที่ได้จากการจัดงานสืบสานวัฒนธรรมไทยในประเทศออสเตรเลีย จํานวน 1,100,000 บาท
2. นายชาคร หนูคงใหม่ นายกสมาคมผู้สื่อข่าวเศรษฐกิจ และคณะกรรมการบริหารสมาคม บริจาคเงิน จํานวน 150,000 บาท
โอกาสนี้ รัฐมนตรีประจําสํานักนายกรัฐมนตรี ได้กล่าวขอบคุณผู้บริจาคเงินสมทบทุนช่วยเหลือที่ให้ความช่วยเหลือผู้ประสบอุทกภัยภาคใต้ ซึ่งรัฐบาลจะนําเงินบริจาคดังกล่าวไปดําเนินการตามวัตถุประสงค์ของผู้บริจาคต่อไป
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ร่วมเปิดการอบรมกระบวนการโคลัมโบ  วิเคราะห์ตลาด ส่งเสริมการจัดหางานที่เป็นธรรม
วันจันทร์ที่ 3 ธันวาคม 2561
ก.แรงงาน ร่วมเปิดการอบรมกระบวนการโคลัมโบ  วิเคราะห์ตลาด ส่งเสริมการจัดหางานที่เป็นธรรม
ก.แรงงาน ร่วมในพิธีเปิดการอบรมเชิงปฏิบัติการสําหรับทูตแรงงานกระบวนการโคลัมโบ หารือร่วมในภูมิภาค วิเคราะห์ตลาดแรงงาน ส่งเสริมการจัดหางานที่เป็นธรรม
วันนี้ (3 ธ.ค. 2561) นายจรินทร์ จักกะพาก ปลัดกระทรวงแรงงาน มอบหมายให้ นายสมศักดิ์
อภิวันทนกุล ผู้ช่วยปลัดกระทรวงแรงงาน เป็นประธานร่วมในพิธีเปิดการอบรมเชิงปฏิบัติการสําหรับทูตแรงงานกระบวนการโคลัมโบ (Colombo Process: CP) ณ โรงแรมแลนด์มาร์ค กรุงเทพฯ การประชุมดังกล่าวจัดโดยองค์การระหว่างประเทศเพื่อการโยกย้ายถิ่นฐาน (IOM) หน่วยงานเพื่อการพัฒนาและความร่วมมือแห่งสวิตเซอร์แลนด์ (SDC) ผู้เข้าร่วมประชุมประกอบด้วย ทูตแรงงาน ผู้แทนภาครัฐ ของประเทศสมาชิกกระบวนการโคลัมโบ ทั้ง 12 ประเทศ องค์กรระหว่างประเทศ ทั้งสิ้น ประมาณ 30 คน ทั้งนี้ ในส่วนของทูตแรงงานจากประเทศไทย ได้แก่ อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงกัวลาลัมเปอร์ และกรุงอาบูดาบีกระบวนการโคลัมโบเป็นกระบวนการหารือระดับภูมิภาคที่มุ่งเน้นไปที่การจัดการการจ้างงานในต่างประเทศและแรงงานที่มีสัญญาจ้างสําหรับประเทศผู้ส่งแรงงานในภูมิภาคเอเชีย มีคณะทํางานประเด็นหลัก (Thematic Area Working Groups - TAWGs) เป็นกลไกสําคัญของการดําเนินการ คณะทํางานประเด็นหลักการวิเคราะห์ตลาดแรงงาน เป็นหนึ่งใน 5 คณะทํางานฯ ของ CP โดยมีประเทศไทยเป็นประธานคณะทํางาน
การประชุมเชิงปฏิบัติการในวันนี้ เป็นกิจกรรมหนึ่งภายใต้คณะทํางานประเด็นหลักการวิเคราะห์ตลาดแรงงานและคณะทํางานประเด็นหลักการส่งเสริมการจัดหางานที่เป็นธรรม โดยมีวัตถุประสงค์ของการประชุมเพื่อเป็นเวทีสําหรับทูตแรงงานของประเทศสมาชิกกระบวนการโคลัมโบ ในการปรึกษาหารือ แลกเปลี่ยนแนวปฏิบัติที่ดีเกี่ยวกับ 1) การติดตาม การวิเคราะห์ข้อมูล แนวโน้มตลาดแรงงานในประเทศผู้รับและส่งข้อมูลดังกล่าวกลับประเทศของตนเพื่อเป็นข้อมูลประกอบการตัดสินใจของผู้บริหารในการจัดทํานโยบายด้านการจ้างงานในต่างประเทศ และการพัฒนาทักษะ เพื่อการจัดส่งแรงงานที่มีทักษะตรงกับความต้องการและแนวโน้มตลาดแรงงานในประเทศผู้รับ เป็นการส่งเสริมการเข้าถึงงานที่มีคุณค่า (Decent Work) 2) การคุ้มครองสิทธิ์ กลไกการรับเรื่องร้องทุกข์ของแรงงาน รวมถึงการตรวจติดตามการดําเนินการของบริษัทจัดหางานในประเทศผู้รับเพื่อป้องกันการจัดหางานที่ไม่เป็นธรรม การเอารัดเอาเปรียบแรงงาน
------------------------------
กองเผยแพร่และประชาสัมพันธ์ - ข่าว/
สํานักงานประสานความร่วมมือระหว่างประเทศ ข้อมูล - ภาพ/
3 ธันวาคม 2561
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมให้กำลังใจผู้ประสบภัย ตรวจสภาพความเสียหาย บริเวณแหลมตะลุมพุก ขอให้ประชาชนแจ้งความเสียหายต่าง ๆ กับเจ้าหน้าที่  เพื่อเร่งให้การช่วยเหลืออย่างเร็วที่สุด
วันจันทร์ที่ 7 มกราคม 2562
นายกรัฐมนตรีตรวจเยี่ยมให้กําลังใจผู้ประสบภัย ตรวจสภาพความเสียหาย บริเวณแหลมตะลุมพุก ขอให้ประชาชนแจ้งความเสียหายต่าง ๆ กับเจ้าหน้าที่  เพื่อเร่งให้การช่วยเหลืออย่างเร็วที่สุด
นายกรัฐมนตรีตรวจเยี่ยมให้กําลังใจผู้ประสบภัย ตรวจสภาพความเสียหายบริเวณแหลมตะลุมพุก ขอให้ประชาชนแจ้งความเสียหายต่าง ๆ กับเจ้าหน้าที่  เพื่อเร่งให้การช่วยเหลืออย่างเร็วที่สุด
วันนี้ (7 มกราคม 2562) เวลา 11.00 น. ณ บริเวณสามแยกเนินตาขํา ตําบลบางพระ อําเภอปากพนัง จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี ตรวจเยี่ยมให้กําลังใจผู้ประสบภัย และตรวจสภาพความเสียหายบริเวณแหลมตะลุมพุก โดยมีผู้ประสบภัยมาให้การต้อนรับกว่า 3,000 คน
โอกาสนี้ นายกรัฐมนตรีได้กล่าวพบปะผู้ประสบภัยตอนหนึ่งว่า การลงพื้นที่มาวันนี้ เพื่อมาเยี่ยมเยียนให้กําลังใจประชาชน ซึ่งทุกครั้งที่มาก็มารับฟังปัญหาความเดือดร้อนจากประชาชนแล้วนําไปแก้ไข โดยเฉพาะแผนการบริหารจัดการน้ํา รัฐบาลได้ดําเนินการไปแล้วในหลาย ๆ ส่วน พร้อมกล่าวว่าช่วงระยะเวลาที่ผ่านมารู้สึกไม่สบายใจกับเหตุการณ์ที่เกิดขึ้น จนมาถึงวันนี้ได้มาเห็นกับตา เห็นรอยยิ้มของประชาชนรู้สึกคลายความกังวลขึ้นมาก ไม่ว่าพายุปาบึกจะรุนแรงแค่ไหน ก็สู้กําลังใจและความเข้มแข็งของประชาชนไม่ได้ และกล่าวขอบคุณประชาชนที่ให้ความร่วมมือเชื่อฟังส่วนราชการ อพยพออกจากพื้นที่ ทําให้ความเสียหายเกิดขึ้นน้อยกว่าที่ผ่าน ๆ มา
นายกรัฐมนตรีกล่าวต่อไปว่า ไม่ว่าเกิดเหตุที่ไหน เป็นหน้าที่ของรัฐบาลในการดูแล ปกป้อง ช่วยเหลือประชาชน สําหรับเหตุการณ์ที่เกิดขึ้นรัฐบาลจะระดมเจ้าหน้าที่เร่งให้การช่วยเหลืออย่างเร็วที่สุด ขอให้ประชาชนเร่งแจ้งความเสียหายด้านต่างๆ กับเจ้าหน้าที่ เพื่อที่จะได้ให้ความช่วยเหลือต่อไป ในส่วนที่สามารถช่วยเหลือได้ตามระเบียบราชการขอให้การช่วยเหลือทันที โดยรัฐบาลไม่ต้องการให้ประชาชนเดือดร้อน เน้นหลักบริหารราชการทําเพื่อส่วนร่วมเป็นหลัก จะต้องไม่ทําให้ส่วนรวมเสียหาย และกระทบกับระบบงบประมาณของประเทศ
นายกรัฐมนตรีกล่าวว่า แผ่นดินไทยเป็นแผ่นดินที่ศักดิ์สิทธิ์ แผ่นดินที่ศักดิ์สิทธิ์ต้องอยู่คู่กับคนมีคุณธรรม ไม่ว่าจะเกิดอะไรขึ้นขอให้ทุกคนเข้มแข็ง และก้าวผ่านไปให้ได้ด้วยความรัก ความสามัคคี ทั้งนี้ ขอนําความห่วงใยจากสมเด็จพระเจ้าอยู่หัวที่ทรงมีต่อประชาชน ทรงรับสั่งกําชับให้รัฐบาลทําหน้าที่อย่างเต็มที่ให้ดีที่สุด ให้ทํางานอย่างบูรณาการในทุก ๆ ด้าน พร้อมรับสั่งให้นํารายได้จากการจัดงานอุ่นไอรักบางส่วนมาช่วยเหลือผู้ประสบภัย
จากนั้น นายกรัฐมนตรีพร้อมคณะเดินทางไปยังโรงเรียนราชประชานุเคราะห์ ตําบลแหลมตะลุมพุก อําเภอปากพนัง เพื่อเยี่ยมผู้ประสบภัย และนักเรียนโรงเรียนราชประชานุเคราะห์ต่อไป
-------------------------
สํานักโฆษก
รัฐบาลไทย-ข่าวทำเนียบรัฐบาล-ทส. ร่วมเป็นเจ้าภาพในพระพิธีธรรมสวดพระอภิธรรมศพ พลเอก เปรม ติณสูลานนท์
วันจันทร์ที่ 23 กันยายน 2562
ทส. ร่วมเป็นเจ้าภาพในพระพิธีธรรมสวดพระอภิธรรมศพ พลเอก เปรม ติณสูลานนท์
ทส. ร่วมเป็นเจ้าภาพในพระพิธีธรรมสวดพระอภิธรรมศพ พลเอก เปรม ติณสูลานนท์
ทส. ร่วมเป็นเจ้าภาพในพระพิธีธรรมสวดพระอภิธรรมศพ พลเอก เปรม ติณสูลานนท์
วันที่ 18 ก.ย.62 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม และผู้บริหารกระทรวง ร่วมเป็นเจ้าภาพในพระพิธีธรรม สวดพระอภิธรรมศพ พลเอก เปรม ติณสูลานนท์ ประธานองคมนตรีและรัฐบุรุษ เพื่อน้อมรําลึกถึงคุณงามความดี และคุณประโยชน์ที่ได้ทําให้แก่แผ่นดิน ณ พระที่นั่งทรงธรรม วัดเบญจมบพิตรดุสิตวนาราม กรุงเทพมหานคร
รัฐบาลไทย-ข่าวทำเนียบรัฐบาล-รอง นรม. พล.อ.อ. ประจินฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคตะวันออกเฉียงเหนือ ครั้งที่ 1/2561
วันอังคารที่ 16 มกราคม 2561
รอง นรม. พล.อ.อ. ประจินฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคตะวันออกเฉียงเหนือ ครั้งที่ 1/2561
รอง นรม. พล.อ.อ. ประจินฯ เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคตะวันออกเฉียงเหนือ โดยมีมติเห็นชอบสนับสนุนโครงการตามคําขอโอนเปลี่ยนแปลงงบประมาณตามแผนปฏิบัติราชการ  ของจังหวัดและกลุ่มจังหวัด จํานวน 10 โครงการ
วันนี้ (16 มกราคม 2561) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะอนุกรรมการบูรณาการนโยบายพัฒนาภาค (อ.ก.บ.ภ.) ภาคตะวันออกเฉียงเหนือ ครั้งที่ 1/2561 โดยสรุปสาระสําคัญ ดังนี้
ที่ประชุมได้พิจารณาและมีมติเห็นชอบร่างกรอบการทํางานของ อ.ก.บ.ภ. ภาคตะวันออกเฉียงเหนือ ปีงบประมาณ 2561 ซึ่งสอดคล้องกับปฏิทินการทํางานของสํานักงบประมาณที่ได้กําหนดให้หน่วยงานต่าง ๆ จัดทําข้อเสนองบประมาณ ประจําปี 2562 โดยเสนองบประมาณภายในเดือนมกราคม 2561
พร้อมกันนี้ ที่ประชุมได้พิจารณาและมีมติเห็นชอบ โดยสมควรสนับสนุนโครงการตามคําขอโอนเปลี่ยนแปลงงบประมาณตามแผนปฏิบัติราชการประจําปี พ.ศ. 2561 ของจังหวัด และกลุ่มจังหวัด จํานวน 10 โครงการ เป็นเงิน 105,808,900 บาท โดยที่ประชุมมอบหมายให้ฝ่ายเลขานุการดําเนินการแจ้งให้หน่วยงานที่เกี่ยวข้องทราบ พร้อมรับข้อสังเกตุของที่ประชุมไปพิจารณาดําเนินการในส่วนที่เกี่ยวข้องต่อไป
นอกจากนี้ ที่ประชุมได้พิจารณาและมีมติเห็นชอบ “ทิศทางการพัฒนาภาคตะวันออกเฉียงเหนือในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564)” พร้อมแนวทางการดําเนินงานตามห่วงโซ่คุณค่า เพื่อหน่วยงานที่เกี่ยวข้องใช้เป็นกรอบในการขับเคลื่อนเพื่อพัฒนาต่อไป
ตอนท้ายของการประชุม ประธานได้มอบหมายให้ฝ่ายเลขานุการฯ เพิ่มเติมประเด็นอุตสาหกรรมการท่องเที้ยวบรรจุเข้าไปในแผนพัฒนาภาคตะวันออกเฉียงเหนือ เพื่อกระจายรายได้สู่ประชาชนอย่างทั่วถึงและส่งผลให้มีคุณภาพชีวิตที่ดีขึ้นอย่างยั่งยืน
..............................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. ติวผู้บริหารใหม่ระดับอำเภอ สร้างงานเพื่อประชาชนสุขภาพดี
วันพฤหัสบดีที่ 7 มีนาคม 2562
สธ. ติวผู้บริหารใหม่ระดับอําเภอ สร้างงานเพื่อประชาชนสุขภาพดี
กระทรวงสาธารณสุข มอบนโยบายผู้อํานวยการโรงพยาบาลชุมชน และสาธารณสุขอําเภอ ขับเคลื่อนระบบสุขภาพปฐมภูมิ ประชาชนได้รับการดูแลสุขภาพ มีหมอประจําทุกครัวเรือน ด้วยคลินิกหมอครอบครัว รพ.สต.ติดดาว และคณะกรรมการพัฒนาคุณภาพชีวิตระดับอําเภอ
กระทรวงสาธารณสุข มอบนโยบายผู้อํานวยการโรงพยาบาลชุมชน และสาธารณสุขอําเภอ ขับเคลื่อนระบบสุขภาพปฐมภูมิ ประชาชนได้รับการดูแลสุขภาพ มีหมอประจําทุกครัวเรือน ด้วยคลินิกหมอครอบครัว รพ.สต.ติดดาว และคณะกรรมการพัฒนาคุณภาพชีวิตระดับอําเภอ
นายแพทย์ไพศาล ดั่นคุ้ม รองปลัดกระทรวงสาธารณสุข เปิดการอบรมโครงการปฐมนิเทศผู้อํานวยการโรงพยาบาลชุมชน และสาธารณสุขอําเภอที่ได้รับการแต่งตั้งใหม่ ประจําปี 2562 ที่โรงแรมเอเชีย แอร์พอร์ท จังหวัดปทุมธานี เพื่อพัฒนาความรู้ ทั้งด้านวิชาการ บริหาร ทักษะ ประสบการณ์ คุณธรรม จริยธรรม แลกเปลี่ยนเรียนรู้ ด้านการบริหารให้เท่าทันสถานการณ์ปัจจุบัน บริหารองค์กรอย่างมีความสุข นําพาองค์กรบรรลุเป้าหมายตามนโยบายกระทรวงสาธารณสุข
นายแพทย์ไพศาลกล่าวว่า นโยบายสําคัญที่นายแพทย์สุขุม กาญจพิมาย ปลัดกระทรวงสาธารณสุข มอบให้หน่วยงานในสังกัดทุกระดับดําเนินการในปี 2562 คือ จิตอาสาทําความดีด้วยหัวใจ คนไทยเป็นเจ้าของโรงพยาบาล การดูแลผู้สูงอายุระยะยาว การพัฒนาระบบสุขภาพปฐมภูมิ การส่งเสริมคุณภาพชีวิตโดยคณะกรรมการพัฒนาคุณภาพชีวิตระดับอําเภอ (พชอ.) พร้อมสร้างขวัญ และกําลังใจให้กับบุคลากรในทุกระดับ สําหรับในระดับอําเภอเน้นนโยบายเรื่องการพัฒนาระบบสุขภาพปฐมภูมิ (Primary Health Care) ขับเคลื่อนใน 3 เรื่องหลัก ประกอบด้วย 1. การพัฒนาคุณภาพชีวิตระดับพื้นที่ บูรณาการทุกภาคส่วน ตามระเบียบสํานักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ. 2561 ซึ่งขณะนี้ได้มีการแต่งตั้งคณะกรรมการ พชอ. ครบทั้ง 878 อําเภอแล้ว
2. คลินิกหมอครอบครัว มุ่งเน้นการดูแลสุขภาพประชาชนแบบองค์รวมตลอดช่วงชีวิต กระทรวงพร้อมสนับสนุน และบริหารกําลังคนในทีมสหวิชาชีพ กําหนดพื้นที่รับผิดชอบที่ชัดเจน ซึ่งมีเป้าหมาย 6,500 ทีมทั่วประเทศใน 10 ปี ปัจจุบันมีทีมครอบครัว 1,050 ทีม ผ่านเกณฑ์การประเมิน 3S (Staff Structure System) 996 ทีม หรือร้อยละ 95 3.รพ.สต.ติดดาว “5 ดาว 5 ดี” มุ่งเน้นการเสริมสร้างศักยภาพการให้บริการของ รพ.สต. ให้เป็นหน่วยบริการด่านหน้าที่มีการบริหารงานดี ประสานงานดี ภาคีมีส่วนร่วม บุคลากรดี บริการดี ประชาชนสุขภาพดี ซึ่งกระทรวงสาธารณสุขได้จัดสรรงบประมาณสนับสนุนเพื่อการพัฒนาในระยะเร่งด่วน โดยจัดหาครุภัณฑ์การแพทย์ 563 ล้านบาท และซ่อม ปรับปรุง สร้างบ้านพัก 873 ล้านบาท ในปี 2562 ตั้งเป้าหมายให้ รพ.สต. ผ่านเกณฑ์ 3+4+5 ดาว ร้อยละ 100 และรพ.สต. 5 ดาว ไม่น้อยกว่าร้อยละ 60
“การที่จะขับเคลื่อนนโยบายต่าง ๆ รวมถึงการทํางานให้เป็นรูปธรรมและเป็นเอกภาพ ต้องอาศัยความร่วมมือจากทุกคน ทุกหน่วยงาน ทุกระดับ นํานโยบายไปแปลงสู่การปฏิบัติ โดยยึดหลักค่านิยมของกระทรวงสาธารณสุขเป็นแนวทางในการปฏิบัติงานต่อไป” นายแพทย์ไพศาลกล่าว
************************ 7 มีนาคม 2562
รัฐบาลไทย-ข่าวทำเนียบรัฐบาล-มาตรการเยียวยาสำหรับกลุ่มสถานบริการที่ราชการให้ปิด
วันพุธที่ 25 มีนาคม 2563
มาตรการเยียวยาสําหรับกลุ่มสถานบริการที่ราชการให้ปิด
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
รัฐบาลไทย-ข่าวทำเนียบรัฐบาล-สำนักงานมาตรฐานผลิตภัณฑ์อุตสาหกรรม เดินหน้าพัฒนาผู้ประกอบการ SMEs ภาคตะวันออก แปรรูปผลิตภัณฑ์ยางพาราให้ได้มาตรฐาน มอก.
วันอังคารที่ 11 กรกฎาคม 2560
สํานักงานมาตรฐานผลิตภัณฑ์อุตสาหกรรม เดินหน้าพัฒนาผู้ประกอบการ SMEs ภาคตะวันออก แปรรูปผลิตภัณฑ์ยางพาราให้ได้มาตรฐาน มอก.
สมอ. เดินหน้าพัฒนาผู้ประกอบการ SMEs แปรรูปผลิตภัณฑ์ยางพาราในเขตพื้นที่ภาคตะวันออกอย่างต่อเนื่อง ให้มีความรู้ในมาตรฐานผลิตภัณฑ์อุตสาหกรรม (มอก.) สามารถน าไปใช้พัฒนาผลิตภัณฑ์ให้มีคุณภาพได้มาตรฐาน จนมีความพร้อมในการยื่นขอ มอก.
นายพิสิฐ รังสฤษฎ์วุฒิกุล เลขาธิการ สมอ . เปิดเผยว่า สมอ. ได้ให้ความช่วยเหลือทางวิชาการแก่ผู้ประกอบการแปรรูปผลิตภัณฑ์ยาง พาราอย่างต่อเนื่อง โดยเฉพาะผู้ประกอบการ ผลิตที่นอนและหมอนยางพารา กลุ่มวิสาหกิจชุมชน และสหกรณ์ เพื่อพัฒนาคุณภาพสินค้าให้ได้มาตรฐานผลิตภัณฑ์อุตสาหกรรม (มอก.) โดยจัดการสัมมนาเรื่อง “ยกระดับสินค้ายางพาราไทยด้วยมาตรฐาน มอก .” ณ โรงแรมคามิโอ จังหวัดระยอง ขึ้นในวันนี้ เพื่อส่งเสริมให้ผู้ประกอบการผลิตผลิตภัณฑ์จากยางพาราให้มีคุณภาพมาตรฐาน พร้อมสร้างความเข้าใจในกระบวนการและขั้นตอนการขอรับใบอนุญาตแสดงเครื่องหมายมาตรฐาน เพื่อเตรียมความพร้อมให้กับผู้ประกอบการในการยื่นขอ มอก.การส่งเสริมให้ ผู้ประกอบการแปรรูป ผลิตภัณฑ์ยางพาราพัฒนาคุณภาพผลิตภัณฑ์ให้ได้มาตรฐาน มอก. เป็นอีกช่องทางหนึ่งในการช่วยเหลือเกษตรกรผู้ปลูกยางพาราให้มีการน ายางพารามาใช้กันอย่างแพร่หลายมากขึ้น ซึ่งจะส่งผลให้น้ํายางพาราที่เกษตรกรผลิตขึ้นมีการซื้อขาย ทําให้เกิดการหมุนเวียนในระบบเศรษฐกิจ และสร้างมูลค่ายางในประเทศ ขานรับนโยบายของรัฐบาลเพื่อแก้ไขวิกฤติราคายางพาราอย่างยั่งยืน
ปัจจุบัน สมอ. ดําเนินการกําหนดมาตรฐานผลิตภัณฑ์ที่ทําจากยางพาราและประกาศใช้แล้วจํานวน 155 มาตรฐาน เป็นมาตรฐานทั่วไปจํานวน 152 มาตรฐาน และเป็นมาตรฐานบังคับที่ต้องมีความปลอดภัยเป็นพิเศษจํานวน 3 มาตรฐาน ได้แก่ มอก.683–2530 ยางในรถจักรยานยนต์ มอก.969-2533 หัวนมยางสําหรับขวดนม และ มอก.1025–2539 หัวนมยางดูดเล่น นอกจากนี้ สมอ . ยังได้ทํางานร่วมกับหน่วยงานวิจัยยางของประเทศในการผลักดันมาตรฐานผลิตภัณฑ์ยางที่ก าหนดขึ้นจากการวิจัยในประเทศ ไปประกาศเป็นมาตรฐานระหว่างประเทศ (มาตรฐาน ISO) หลายมาตรฐาน และยังได้ปรับมาตรฐานสาขาผลิตภัณฑ์ยางให้สอดคล้องกันกับประเทศในภูมิภาคอาเซียน จํานวน 56 มาตรฐาน โดยมาตรฐานเหล่านี้ จะช่วยสร้างความเข้มแข็งของภาคอุตสาหกรรมทั้งในด้านกระบวนการผลิตและการตรวจสอบรับรองจะเป็นกุญแจและใบเบิกทางที่สําคัญในการขจัดอุปสรรคทางการค้าระหว่างประเทศ และเสริมสร้างสมรรถนะในการแข่งขันในตลาดการค้าสากล
เลขาธิการ สมอ . กล่าวเพิ่มเติมว่า การสัมมนาในวันนี้เป็นส่วนหนึ่งในภารกิจด้านการส่งเสริมผู้ประกอบการ SMEs หลังจากที่ได้ดําเนินการไปแล้วในพื้นที่ภาคใต้เมื่อเดือนมิถุนายนที่ผ่านมา โดย สมอ.มุ่งหวังให้ผู้ประกอบการที่เข้าร่วมสัมมนา มีความรู้และสามารถพัฒนาคุณภาพสินค้ายางพาราให้ได้ มาตรฐานเข้าใจในกระบวนการและขั้นตอนการขอรับใบอนุญาตแสดง เครื่องหมายมาตรฐาน ส าหรับผู้ประกอบการที่มีความพร้อม จะยื่นขอการรับรอง สมอ. ได้เตรียมความพร้อมของห้องแล็ปที่ท าการทดสอบผลิตภัณฑ์จากยางพาราไว้แล้ว 5 หน่วยงาน ได้แก่ สถาบันยานยนต์ ศูนย์วิจัยยาง มหาวิทยาลัยมหิดล มหาวิทยาลัยสงขลานครินทร์ การยางแห่งประเทศไทย (กยท.) และกรมวิทยาศาสตร์บริการ กระทรวงวิทยาศาสตร์และเทคโนโลยี